বাহুবল প্রতিনিধি ॥ বাহুবলে জমে উঠেছে নির্বাচনী প্রচারণা। সর্বত্র চলছে মাইকিং, পথসভা ও গণসংযোগ। এ সব প্রচারণায় প্রায়শই নির্বাচনী আচরণবিধি লঙ্ঘন হচ্ছে। কোন কোন প্রার্থী মাইকিং-এ দলীয় শ্লোগানও ব্যবহার করছেন। তবে এসব রোধে ইতোমধ্যে নির্বাচন কমিশনের মোবাইল কোর্ট মাঠে নেমেছে। গতকাল ম্যাজিস্ট্রেট সাইফুল ইসলাম-এর নেতৃত্বাধিন মোবাইল কোর্ট বিকেলে পুটিজুরী এলাকা গাড়ি বহরযোগে প্রচারণা চালানোর দায়ে চেয়ারম্যান প্রার্থী তাজুল ইসলামকে ৩ হাজার টাকা জরিমানা করেন। বিষয়টি নিশ্চিত করেছেন উপজেলা নির্বাহী অফিসার ও সহকারী রিটার্নিং অফিসার নাজমুল হোসেন।